CELEX: 32020D0659
Language: fi
Date: 2020-05-15 00:00:00
Title: Komission täytäntöönpanopäätös (EU) 2020/659, annettu 15 päivänä toukokuuta 2020, Euroopan parlamentin ja neuvoston direktiivin 2011/65/EU tueksi laaditusta materiaalien, komponenttien sekä sähkö- ja elektroniikkalaitteiden arvioinnissa vaadittavia teknisiä asiakirjoja koskevasta yhdenmukaistetusta standardista

18.5.2020   
               
               
                  FI
               
               
                  Euroopan unionin virallinen lehti
               
               
                  L 155/12
               
            
         KOMISSION TÄYTÄNTÖÖNPANOPÄÄTÖS (EU) 2020/659,
         annettu 15 päivänä toukokuuta 2020,
         Euroopan parlamentin ja neuvoston direktiivin 2011/65/EU tueksi laaditusta materiaalien, komponenttien sekä sähkö- ja elektroniikkalaitteiden arvioinnissa vaadittavia teknisiä asiakirjoja koskevasta yhdenmukaistetusta standardista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2011/65/EU (2) 16 artiklan 2 kohdan mukaan, jos materiaalien, komponenttien ja sähkö- ja elektroniikkalaitteiden testauksessa ja mittauksessa on osoitettu, että ne täyttävät kyseisen direktiivin 4 artiklassa asetetut vaatimukset, tai jos ne on arvioitu sellaisten yhdenmukaistettujen standardien mukaisesti, joiden viitetiedot on julkaistu Euroopan unionin virallisessa lehdessä, niiden katsotaan täyttävän kyseisten standardien kattamat direktiivissä säädetyt vaatimukset
                  
               
                     (2)
                  
                  
                     Komissio pyysi 21 päivänä lokakuuta 2011 päivätyllä kirjeellä M/499 Euroopan standardointikomiteaa (CEN), Euroopan sähkötekniikan standardointikomiteaa (Cenelec) ja Euroopan telealan standardointilaitosta (ETSI) tarkistamaan nykyisiä yhdenmukaistettuja standardeja ja tarvittaessa valmistelemaan uusia standardeja, jotka liittyvät teknisiin asiakirjoihin, joita tarvitaan arvioitaessa, ovatko materiaalit, komponentit sekä sähkö- ja elektroniikkalaitteet direktiivin 2011/65/EU vaatimusten mukaisia.
                  
               
                     (3)
                  
                  
                     Cenelec tarkisti 21 päivänä lokakuuta 2011 esitetyn pyynnön M/499 perusteella olemassa olevaa yhdenmukaistettua standardia EN 50581:2012, minkä perusteella hyväksyttiin standardi EN IEC 63000:2018, jossa vahvistetaan eritelmät teknisille asiakirjoille, joita tarvitaan materiaalien, komponenttien sekä sähkö- ja elektroniikkalaitteiden arvioimiseen tiettyjen vaarallisten aineiden käytön rajoittamisen osalta. Kyseinen uusi standardi EN IEC 63000:2018 perustuu olemassa olevaan kansainväliseen standardiin IEC 63000:2016, joka puolestaan perustuu yhdenmukaistettuun standardiin EN 50581:2012.
                  
               
                     (4)
                  
                  
                     Komissio on yhdessä Cenelecin kanssa arvioinut, onko Cenelecin laatima standardi EN IEC 63000:2018 21 päivänä lokakuuta 2011 päivätyn pyynnön M/499 mukainen.
                  
               
                     (5)
                  
                  
                     Cenelecin laatima standardi EN IEC 63000:2018 täyttää vaatimukset, jotka sen on tarkoitus kattaa ja joista säädetään direktiivissä 2011/65/EU. Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (6)
                  
                  
                     Koska uudella standardilla EN IEC 63000:2018 korvataan standardi EN 50581:2012, on tarpeen poistaa standardin EN 50581:2012 viitetiedot Euroopan unionin virallisesta lehdestä (3). Jotta voidaan antaa valmistajille riittävästi aikaa mukauttaa tuotteensa uuteen standardiin, on tarpeen lykätä yhdenmukaistetun standardin EN 50581:2012 viitetietojen poistamista.
                  
               
                     (7)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2011/65/EU tueksi laaditun materiaalien, komponenttien sekä sähkö- ja elektroniikkalaitteiden arvioinnissa vaadittavia teknisiä asiakirjoja koskevan yhdenmukaistetun standardin viitetiedot, jotka luetellaan tämän päätöksen liitteessä I.
         
         
            2 artikla
            Poistetaan Euroopan unionin virallisesta lehdestä direktiivin 2011/65/EU tueksi laaditun materiaalien, komponenttien sekä sähkö- ja elektroniikkalaitteiden arvioinnissa vaadittavia teknisiä asiakirjoja koskevan yhdenmukaistetun standardin viitetiedot, jotka luetellaan tämän päätöksen liitteessä II, kyseisessä liitteessä esitetystä päivämäärästä lähtien.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä toukokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).
         
            (3)  EUVL C 363, 23.11.2012, s. 6.
      
      
         
            LIITE I
            
                        Nro
                     
                     
                        Standardin viitetiedot
                     
                  
                        1.
                     
                     
                        EN IEC 63000:2018
                        Tekniset asiakirjat, joita tarvitaan sähkö- ja elektroniikkalaitteiden arvioimiseen tiettyjen vaarallisten aineiden käytön rajoittamisen osalta (IEC 63000:2016)
                     
                  
      
      
         
            LIITE II
            
                        Nro
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        EN 50581:2012
                        Tekniset asiakirjat, joita tarvitaan sähkö- ja elektroniikkalaitteiden arvioimiseen tiettyjen vaarallisten aineiden käytön rajoittamisen osalta
                     
                     
                        18. marraskuuta 2021